CELEX: 62009CN0041
Language: sk
Date: 2009-01-29 00:00:00
Title: Vec C-41/09: Žaloba podaná 29. januára 2009 — Komisia Európskych spoločenstiev/Holandské kráľovstvo

6.6.2009   
            
            
               SK
            
            
               Úradný vestník Európskej únie
            
            
               C 129/2
            
         Žaloba podaná 29. januára 2009 — Komisia Európskych spoločenstiev/Holandské kráľovstvo
   (vec C-41/09)
   2009/C 129/03
   Jazyk konania: holandčina
   
      Účastníci konania
   
   
      Žalobkyňa: Komisia Európskych spoločenstiev (v zastúpení: D. Triantafyllou a W. Roels, splnomocnení zástupcovia)
   
      Žalovaný: Holandské kráľovstvo
   
      Návrhy žalobkyne
   
   
               —
            
            
               určiť, že Holandské kráľovstvo si tým, že na dodanie, dovoz a nákup určitých živých zvierat v rámci Spoločenstva, najmä koní, ktoré nie sú obvykle určené na prípravu alebo výrobu potravín pre ľudskú alebo zvieraciu spotrebu, uplatnilo zníženú sadzbu dane z pridanej hodnoty, nesplnilo povinnosti, ktoré mu vyplývajú z článku 12 v spojení s prílohou H šiestej smernice o dani z pridanej hodnoty (1) — články 96, 97, 98 a článku 99 ods. 1 v spojení s prílohou III smernice o dani z pridanej hodnoty (2),
            
         
               —
            
            
               zaviazať Holandské kráľovstvo na náhradu trov konania.
            
         
      Žalobné dôvody a hlavné tvrdenia
   
   Komisia zastáva názor, že holandský zákon o dani z pridanej hodnoty porušuje články 96, 97 a 98, ako aj článok 99 ods. 1 v spojení s prílohou III smernice o dani z príjmu v rozsahu, v ktorom na dodanie určitých živých zvierat (najmä koní) uplatňuje zníženú sadzbu dane z pridanej hodnoty tiež v prípade, keď tieto zvieratá nie sú určené na prípravu alebo výrobu potravín. Komisia sa presnejšie domnieva, že živé zvieratá — najmä kone — ktoré obvykle nie sú určené na využitie ako potravina, nespadajú do kategórie 1 prílohy III smernice o dani z pridanej hodnoty.
   Kategóriu 1 prílohy III treba ako každé iné ustanovenie týkajúce znížených sadzieb dane z pridanej hodnoty vykladať podľa ustálenej judikatúry reštriktívne. Navyše so zreteľom na znenie kategórie 1 prílohy III smernice sa znížená sadzba uplatňuje na potraviny.
   
      (1)  Šiesta smernica Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23).
   
      (2)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1).